FDP Baden-Württemberg

D **FDP Bade-Wirttebärg** isch anne 1952 entstande, wu di z Wirttebärg-Bade grindet liberal Demokratisch Volksbartei (DVP), wu dert scho syter 1948 as FDP-Landesverband fungiert ghaa het, zäme mit em FDP-Landesverband vu Bade im neie Landesverband vu dr FDP z Bade-Wirttebärg ufgangen isch. D FDP-Landesverbänd vu dr drei Länder, wu si 1952 zum Land Bade-Wirttebärg zämegschlosse hän, hän si scho 1948 organisatorisch dr FDP-Bundesbartei aagschlosse ghaa. Derwylscht d Landesbartei dr Zuesatz DVP ufgee het, fiert d Fraktion im bade-wirttebärgische Landdag allno dr Name FDP/DVP-Fraktion.

## Organisation
Dr Landesverband isch in nyyn Bezirksverbänd, 42 Kraisverbänd un 252 Ortsverbänd glideret un het sy Sitz z Stuegert. Landesvorsitzer isch syt Jänner 2025 dr Fraktionsvorsitzer vu dr FDP-Landdagsfraktion Hans-Ulrich Rülke.

Eberscht Organ isch dr Landesbarteidag, wu draditionäll am Vordag vum Dreichenigsdräffe z Stuegert stattfindet un uf e Dradition vu dr wirttebärgische DVP bzw. vu dr mit ire verbundene Barteie zruggoht. All zwai Johr findet zuesätzli ne Barteidag im Summer statt, wu d Neiwahle vum Landesvorstand im Mittelpunkt stehn. Anderi Organe vum Landesverband sin d Landesverdrätterversammlig, dr Landeshauptuusschuss un dr Landesvorstand.

## Gschicht

 
Di hischtorische Wurzle vu dr FDP z Bade-Wirttebärg sin äng mit dr erschte demokratische Bewegig z Dytschland verchnipft, wu vor allem us liberale Chreft zämegsetzt gsii isch. Si goht bis uf di vor dr Merzrevolution abghalte Heppenemer Dagig vum 10.&nbsp;Oktober 1847 und konkret uf di Demokratisch Volkspartei, wu 1864 im Kenigrych Wirttebärg grindet woren isch, zrugg.

D FDP/DVP isch am 19. Oktober 1952 as Zämeschluss grindet wore vu dr Demokratische Volksbartei (DVP) vu Wirttebärg-Bade, wu s scho syter 1864 gee het, un em FDP-Landesverband z Bade, wu dert bis 1948 unter em Name Demokratischi Bartei ufdrätten isch. Erscht am 22. Februar 1953 isch au dr FDP/DVP-Landesverband vu Wirttebärg-Hauezolle bydrätte. Bis zue dr Wahl vum Thomas Kemmerich zum Diringer Minischterbresidänt am 5. Februar 2020 het d FDP/DVP mit em Reinhold Maier (z Wirttebärg-Bade un z Bade-Wirttebärg) vu 1945 bis 1953 dr ainzig liberal Minischterbresidänt in dr Bundesrepublik Dytschland gstellt. D FDP/DVP isch vu 1952 bis 1966 un vu 1996 bis 2011 Regierigsfraktion z Bade-Wirttebärg gsii. Vu 1966 bis 1996 un wider syter 2011 isch si in dr Opposition. Us em Landesverband sin wichtigi Bundesbolitiker firigange, wie zem Byschpel dr Bundesbresidänt Theodor Heuss un dr Bundesusseminischter Klaus Kinkel.

## Landesvorsitzer*ne

## Wahlergebnis
D FDP Bade-Wirttebärg isch dr ainzig FDP-Landesverband, wu no nie an dr Fimf-Brozänt-Hurd hangebliben isch.

### Landdagswahlergebnis z Bade-Wirttebärg

### Bundesdagswahlergebnis z Bade-Wirttebärg

1Wirttebärg-Bade2Wirttebärg-Hauezollre

## Stammland vu dr FDP
Wäg dr greßere Sterki vu dr FDP im Verglych zum Bundesdurschnitt un wäg dr historische Bedytig vum Liberalismus in dr Landesdail wird Bade-Wirttebärg au s „Stammland vu dr FDP“ gnännt. Des wird unterstriche dur s traditionäll Dreichenigsadräffe vu dr Bartei, wu all Johr am 6. Jänner z Stuegert stattfindet, wu hit as bolitische Johresuftakt vu dr Liberale mit ere bundesbolitische Bedytig giltet.

## Landdagsfraktion
D FDP/DVP-Fraktion im bade-wirttebärgische Landdag bstoht syt dr Landdagswahl 2021 us 18 Abgordnete. Fraktionsvorsitzer isch dr Hans-Ulrich Rülke.

## Literatur
* Jörg Brehmer, Jan Havlik, Jochen Merkle (Bearb.): *Südwest-Liberalismus. Dokumente aus sieben Jahrzehnten. Ein liberales Lesebuch*, Reinhold-Maier-Stiftung, Stuttgart 2015.
* Edmund Ortwein: *Die Liberalen.* In: Michael Eilfort (Hrsg.): *Parteien in Baden-Württemberg* (= *Schriften zur politischen Landeskunde* 31). Verlag W. Kohlhammer in Verbindung mit der Landeszentrale für Politische Bildung Baden-Württemberg, Stuttgart 2004, ISBN 3-17-017849-0, S. 105–123.
* Beate-Carola Padtberg (Bearb.): *Liberale im Südwesten seit 1945. Ein Lesebuch zum 50jährigen Bestehen der FDP/DVP in Baden-Württemberg*, Reinhold-Maier-Stiftung, Konstanz 1995, ISBN 3-89351-094-X.
* Paul Rothmund, Erhard R. Wiehn (Hrsg.): *Die FDP/DVP in Baden-Württemberg und ihre Geschichte. Liberalismus als politische Gestaltungskraft im deutschen Südwesten* (= *Schriften zur politischen Landeskunde Baden-Württembergs* 4). Kohlhammer, Stuttgart u. a. 1979, ISBN 3-17-004680-2.

## Weblink

*Websyte vum Landesverband
*FDP/DVP-Fraktion im Bade-Wirttebärgische Landdag vu Bade-Wirttebärg

## Fueßnote